钦定古今图书集成/方舆汇编/边裔典/第056卷 > 北魏
## 钦定古今图书集成/方舆汇编/边裔典/第056卷 > 北魏

### 太武帝太延三年三月疏勒国遣使朝献

太延五年四月疏勒国遣使朝献。

### 太平真君十年十一月疏勒国遣使朝献

按：以上《魏书太武帝本纪》云云。

### 文成帝兴安二年三月疏勒国遣使朝献

### 太安元年十月疏勒国遣使朝贡

### 和平三年三月疏勒国遣使朝献

按：以上《魏书文成帝本纪》云云。

和平　年，疏勒以佛衣入献。

按《魏书文成帝本纪》，不载。按《西域传》，“疏勒国在姑
默西白山南百馀里，汉时旧国也，去代一万一千二
百五十里。”高宗末，其王遣使送释迦牟尼佛袈裟一，
长二丈馀。高宗以审是佛衣，应有灵异，遂烧之，以验
虚实。置于猛火之上，经日不然，观者莫不悚骇，心形
俱肃。王戴金师子冠，土多稻、粟、麻、麦、铜、铁、锡、雌黄、锦、
绵。每岁常供送于突厥。其都城方五里。国内有大城
十二，小城数十，人手足皆六指，产子非六指者即不
育。胜兵二千人。南有黄河，西带葱岭。东去龟兹千五
百里，西去䥽汗国千里，南去朱俱波八九百里，东北
至突厥牙帐千馀里，东南去瓜州四千六百里。
按《水经注西域传》曰：“葱岭以东，南北有山，相”距千馀
里，东西六千里，河出其中，暨于温宿之南，左合枝水，
上承北河于疏勒之东。西北流迳疏勒国南，又东北
与疏勒北山水合。水出北谿，东南流迳疏勒城下，南
去莎车五百六十里。有市列。西当大月氏、大宛、康居
道。释氏《西域记》曰：“国有佛浴床，亦真檀木作之，方四
尺，王于宫中供养。”

### 宣武帝景明三年疏勒国遣使朝贡

### 正始四年九月疏勒国遣使朝献十月丁巳疏勒国遣使朝献戊辰疏勒国遣使朝贡

### 延昌元年正月疏勒国遣使朝献五月疏勒国遣使朝献

按：以上《魏书宣武帝本纪》云云。

### 孝明帝熙平二年四月疏勒国遣使朝献

### 神龟元年二月疏勒国遣使朝贡闰七月疏勒国遣使朝献

按：以上《魏书孝明帝本纪》云云。